Deception (film)

***Deception*** er en film fra 2008 regissert av Marcel Langenegger og med manus av Mark Bomback

Hovedrolleinnehavere er Ewan McGregor, Hugh Jackman og Michelle Williams.

## Rolleliste
* Hugh Jackman som Wyatt Bose.
* Ewan McGregor som Jonathan McQuarry.
* Michelle Williams som S
* Lisa Gay Hamilton som etterforsker Russo.
* Maggie Q som Tina.
* Natasha Henstridge som Wall Street-analytiker. Jonathans første møte.
* Lynn Cohen som kvinnen bosatt i Wyatts leilighet.

## Sammendrag
Jonathan McQuarry er regnskapsfører på Manhattan. Sent en kveld, når han arbeider med en revisjon for et advokat-firma, blir han kjent med en karismatisk advokat, Wyatt Bose. På t-banen på vei hjem, har Jonathan et kort møte med en vakker, blond kvinne. Jonathan og Wyatt blir etterhvert gode venner. Wyatt har en virksomhet i London og skal tilbringe de neste par ukene der, men bytter tilfeldigvis mobiltelefoner med Jonathan før han reiser. Jonathan mottar en samtale via Wyatts telefon, fra en kvinne som spør om han har tid til å møtes den kvelden. Han samtykker impulsivt til å møte henne i en hotell-bar. Når hun dukker opp, går de direkte til et hotellrom og har sex. Neste morgen innser Jonathan at Wyatt må være medlem i en eksklusiv sex-klubb.

Når Wyatt tar kontakt med ham dagen etter, oppfordrer han Jonathan til å fortsette i sex-klubben. Han møter en eldre kvinne som forklarer reglene: Initiativ-takeren betaler for hotell-rommet. Deltakerne forteller ikke deres virkelige navn, og ingen grov sex skal forekomme. I løpet av de neste ukene har Jonathan sex med flere vakre kvinner han ikke kjenner. Jonathan blir overrasket en kveld når han oppdager at han skal møte den blonde kvinnen fra T-banen. I stedet for å ha sex, bestiller de room-service og snakker sammen i timevis. Jonathan antar at navnet hennes begynner med et «S» på grunn av den S-formede nøkkelringen hennes. Jonathan avviser alle andre innringere, og svarer bare når han får et nytt anrop fra «S» og de tilbringer igjen flere timer sammen før de går til et hotellrom. Jonathan går for å hente is, og når han kommer tilbake oppdager han at «S» er forsvunnet. Men det er blod på sengetøyet. 

Noen slår ham bevisstløs. Når han våkner, er hotellrommet ryddet. Jonathan kontakter politiet, men historien hans får etterforskeren til å tro at han har en vrangforestilling. Jonathan ser etter Wyatt, men advokat-firmaet Wyatt viss nok arbeidet for kjenner ham ikke. En kvinne bor i det Jonathan trodde var Wyatts leilighet. Senere blir Jonathan overrasket over å finne Wyatt som venter i leiligheten hans. Wyatt holder «S» et sted, og vil drepe henne med mindre Jonathan stjeler 20 millioner dollar fra et foretak Jonathan skal holde en revisjon for. Han må overføre pengene til en bank-konto i Jonathans navn i Spania. Jonathan mottar en telefon på Wyatts mobiltelefon fra Tina, som ser ut til å kjenne Wyatt personlig. Jonathan drar til hotellrommet hennes. Hun avslører at Wyatts virkelige navn er Jamie Getz, og at hun møtte Wyatt på en fest som ble arrangert av den velstående Rudolph Holloway. Jonathan forsøker å finne ut mer om Getz, og oppdager at Wyatt er etterlyst for å ha myrdet Holloway.  

Ved revisjonen utfører Jonathan bank-overføringen. Wyatt sender et fotografiet av «S» som er bundet fast i Jonathans leilighet. Jonathan oppdager at fotografiet er tatt langt tidligere, og innser at «S» egentlig er Wyatts medskyldige. Men hele leiligheten hans eksploderer plutselig, noe som blir observert av Wyatt fra den andre siden av gaten. Wyatt, som reiser med ett pass i Jonathans navn, møter «S» ved et hotell i Madrid. Hun blir opprørt over at Jonathan er død, men Wyatt minner henne om at hennes andel på 1 million dollar er mer enn hun noen gang har tjent som prostituert på gaten. Når han forsøker å ta ut pengene som Jonathan, får han vite at Wyatt Bose også må være til stede. 

Wyatt går ut av banken og oppdager at «S» har forsvunnet. Men Jonathan viser seg å fremdeles være i live, og han venter på Wyatt. Jonathan har anskaffet et pass ved å bruke Wyatts navn, og krever halvparten av de 20 millionene. Wyatt blir skutt av «S» og Jonathan forfølger henne. Men han etterlater en død Wyatt, og alle pengene. Hun beklager til Jonathan, og går til en drosje, med tårer i øynene. Jonathan blir igjen i Madrid. En dag oppdager han og «S» hverandre på et torg. De smiler, og Jonathan går til henne.

## Referanser


## Eksterne lenker
* 
*